
 9.10.2020
 BG
 Официален вестник на Европейския съюз
 L 328/4
 РЕГЛАМЕНТ ЗА ИЗПЪЛНЕНИЕ (ЕС) 2020/1424 НА КОМИСИЯТА
 от 8 октомври 2020 година
 за изменение на Регламент за изпълнение (ЕС) 2020/1017 по отношение на бюджетните тавани за 2020 г., приложими към някои схеми за директно подпомагане в Белгия, България, Дания, Хърватия, Люксембург и Португалия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета (1), и по-специално член 22, параграф 1, член 36, параграф 4, член 42, параграф 2, член 47, параграф 3, член 51, параграф 4 и член 53, параграф 7 от него,
 като има предвид, че:
 (1)
 С Регламент за изпълнение (ЕС) 2020/1017 на Комисията (2) бяха определени годишните бюджетни тавани за някои схеми за директно плащане за 2020 г.
 (2)
 Годишните бюджетни тавани, определени с Регламент за изпълнение (ЕС) 2020/1017, се основават на националните тавани, които са посочени в приложение II към Регламент (ЕС) No 1307/2013, изменено с Делегиран регламент (ЕС) 2020/756 на Комисията (3). В Делегиран регламент (ЕС) 2020/756 са включени решенията на държавите членки по отношение на прехвърлянията между директните плащания и плащанията за развитие на селските райони за календарната 2020 г. съгласно член 14 от Регламент (ЕС) No 1307/2013.
 (3)
 За да се ограничат последиците от пандемията от COVID-19 и произтичащите от нея затруднения за селскостопанския сектор обаче, Белгия, България, Дания, Хърватия, Люксембург и Португалия уведомиха, че са преразгледали своите решения за прехвърлянията между отделните стълбове. Впоследствие съответните тавани в приложение II към Регламент (ЕС) No 1307/2013 бяха изменени с Делегиран регламент (ЕС) 2020/1314 на Комисията (4), за да се отрази въздействието от така преразгледаните решения и суми.
 (4)
 Като се има предвид, че годишните бюджетни тавани за 2020 г. се основават на националните тавани, посочени в приложение II към Регламент (ЕС) No 1307/2013, промените в националните тавани налагат изменения на годишните бюджетни тавани за съответните държави членки. Освен това някои държави членки преразгледаха и някои суми, разпределени за отделните схеми, до степента, която е необходима с оглед на преразглеждането на гъвкавостта.
 (5)
 За да се отразят посочените промени, следва да бъдат преизчислени бюджетните тавани за схемата за основно плащане, схемата за единно плащане на площ, преразпределителното плащане, плащането за селскостопански практики, благоприятни за климата и околната среда, схемата за млади земеделски стопани и доброволното обвързано с производството подпомагане по отношение на календарната 2020 г. за съответните държави членки.
 (6)
 Поради това Регламент за изпълнение (ЕС) 2020/1017 следва да бъде съответно изменен.
 (7)
 Тъй като въведените с настоящия регламент изменения засягат прилагането на Регламент за изпълнение (ЕС) 2020/1017, който се прилага от 1 януари 2020 г., настоящият регламент следва да се прилага от същата дата.
 (8)
 Мерките, предвидени в настоящия регламент, са в съответствие със становището на Комитета за